Kurkistus vuokrakotiin - Talosanomat
Kurkistus vuokrakotiin
On muuten hassua tämä asuminen täällä väliaikaisessa kodissa, kun koko ajan tietää, että täällä ollaan, jos kaikki hyvin sujuu, vain pieni hetki. Toisaalta vaikka tiedän, että asunto on väliaikainen, olen ripustellut tauluja seinille ja verhot ikkunoihin. En näemmä osaa asua niin, etten ollenkaan sisustaisi. Ajattelin kyllä etukäteen, että asuminen täällä on eräänlainen sisustamisen välivuosi, mutta olin vähän väärässä. Ihan yhtä lailla tekee tännekin mieli laittaa kivoja juttuja esille.
Asunto on kohtuullisen uusi, joten kaikki pinnat ovat olleet ihan siistejä. Tykkään myös erityisesti siitä, että asunto on kahdessa kerroksessa, se saa kodin tuntumaan 70 neliötään suuremmalta. Miinuspuoli on ehdottomasti tuo minimalistisen pieni eteinen, joka varmasti vaikuttaisi myös ostopäätökseen, jos suunnittelisin rivitaloasunnon ostamista. Eteisessä on siivouskaapin lisäksi yksi hengarikaappi takeille, joka on kyllä meille ihan liian vähän.
Keittiöön on valittu valkoisten kaapistojen kaveriksi tumma välitila ja työtaso. Toimivat arjessa ihan mukavasti, sotkut eivät juuri näy. Pienillä päivityksillä, kuten esimerkiksi ovien vetimien vaihdolla ja loistoputkien vaihtamisella tätä keittiötä saisi raikastettua kivasti. Kaappitilaa on pieneen keittiöön saatu niin paljon, että minulla on osa kaapeista tyhjillään tai täynnä jotakin ihan muuta kuin keittiöön kuuluvaa tavaraa.
Annon puulaatikko toimii hyvin leipälaatikkona!
Olohuone on tässä asunnossa kivan kokoinen, normaalia hiukkasen korkeampi huonekorkeus on myös ehdottomasti plussaa. Ruokailutilaa tänne jää sen sijaan vähänlaisesti, eikä esimerkiksi kuuden hengen ruokapöytä välttämättä toimisi tilassa kovin hyvin. Nykyinenkään pöytä ei tunnu kunnolla istahtavan paikalleen.
Yläkerrasta nappaan kuvia heti kun ehdin (lue, saan raivattua pienet tilat niin, että kuvia viitsii ottaa). Kaiken kaikkiaan olemme sujahtaneet tänne vuokrakotiin yllättävän hyvin, tosin en tiedä mitä mieltä naapurit ovat, sen verran äänekäs tämä meidän Kiljusen herrasväki on..
Pärjäilkäähän pakkasessa,
Rakennusprojekti, vuokrakoti
Rakentajan arkeaRakentajan arkeaTalo Taika: Vierailu tehtaalla!Talo Taika: Vi…
20.1.2016 at 11.39 • Reply
Siis wooow! Aivan upean näköinen koti ja keittiö on ihana!! Muuttaisin heti :))).
22.1.2016 at 11.01
No voi kiitos! <3 <3
Kati Jokiniemi
20.1.2016 at 12.44 • Reply
Hei, kertoisitko mistä teidän keittiön pöytä on ostettu? Näyttää mahtavalta ja olisi just nappi löytö uudeksi pöydäksi.
Moi Kati! Keittiönpöytä on Ikeasta, nimeltään Lissabo. KOhtuuhintainen ja kaunis myös minun mielestäni! Uudessa kodissa pääsee toimittamaan sitten työpöydän virkaa!
20.1.2016 at 14.11 • Reply
Oikein kiva ja kodikas väliaikainen koti 🙂 Kauniita tavaroita, huonekaluja ja ihana värimaailma, niin ei voi olla kuin kaunis kokonaisuus.
22.1.2016 at 10.59
Kiitos kaunis Päivi! <3
20.1.2016 at 14.20 • Reply
Tosi kivalta näyttää! Sinulla on kiva rauhallinen ja tasapainoinen tyyli sisustaa. Ja minun silmään ruokapöytä on oikein hyvä tuossa 🙂
NO voi kiitos palautteestasi! Ruokapöytä näyttää tuossa ihan hyvältä, mutta on jotenkin niin lähellä olohuonetta ja toisaalta seinää, että kolina välillä käy, kun kaikki yrittää yhtäaikaa istumaan! 😀
20.1.2016 at 18.22 • Reply
22.1.2016 at 10.56
20.1.2016 at 19.27 • Reply
Mistä tuo ihana tyyny on?
Tarkoitatko beigeä tyynyä, jossa mustalla kuviointi? Se on Annon valikoimista Kodin Ykkösestä! 🙂
21.1.2016 at 14.37 • Reply
Ihana sisutus! Mistä nuo harmaat tyynyt on ostettu?
22.1.2016 at 10.55
Hei!JA kiitos! <3 Pitkula harmaa tyyny on Ikeasta, samettinen H&M Home!
21.1.2016 at 15.20 • Reply
Aivan ihana sisustus ja tunnelma on teillä tässäkin kodissa! Valkoinen ja vaalea puu vaan ovat lyömätön yhdistelmä. Kenenköhän maalaus on tuo mustavalkoinen tarjoiluvaunun yllä? Todella kaunis maalaus, kelpuuttaisin meillekin!
22.1.2016 at 10.54
Kaunis kiitos! 🙂 Taulu on Virpi Mäkisesen taideteos, tilaustyö! Virpin löydät täältä:http://keltainenkeinutuoli.blogspot.fi/
22.1.2016 at 15.10 • Reply
Teillähän näyttää tosi kauniilta väliaikaiskodissakin! Valoisaa ja raikasta!
30.1.2016 at 13.20 • Reply
On teillä kaunis vuokrakotikin <3
1.2.2016 at 7.04